นักลงทุนทำกำไรหุ้นปิดบวกเหลือ10จุด
หุ้นไทยปิดวันแรกของปี55ที่ 1,036.21 จุด บวก 10.89 จุด มูลค่า 19,358.60ล้านบาท
4 ม.ค. 2555

หุ้นไทยปิดวันแรกของปี55ที่ 1,036.21 จุด บวก 10.89 จุด มูลค่า 19,358.60ล้านบาท




ตลาดหุ้นวันที่ 4 ม.ค. ดัชนีปิดที่  1,036.21 จุด  เพิ่มขึ้น 10.89  จุด หรือ  1.06%  มูลค่าการซื้อขาย 19,358.60  ล้านบาท
นายชัย   จิรเสวีนุประพันธ์  ผู้จัดการฝ่ายกลยุทธ์การลงทุน บริษัทหลักทรัพย์โนมูระ พัฒนสิน  กล่าวว่า หลังจากหุ้นขึ้นแรงในภาคเช้า ส่งผลให้ช่วงบ่ายมีแรงขายทำกำไรออกมาในกลุ่มธนาคารพาณิชย์ ขณะที่กลุ่มพลังงานยังได้รับผลดีจากราคาน้ำมันในตลาดโลกที่ปรับตัวขึ้นจากความตึงเครียดของอิหร่าน
อย่างไรก็ตามจากมูลค่าการซื้อขายที่มองว่ายังไม่มากพอ จึงคาดว่าในสัปดาห์นี้ดัชนีคงยังไม่สามารถผ่านแนวต้าน 1,044 และ 1,050 จุดไปได้ จึงแนะนำลงทุนในลักษณะของการเล่นรอบจะดีกว่า ส่วนแนวรับมองไว้ที่ 1,025 และ 1,020 จุด  โดยการลงทุนในวันพรุ่งนี้ต้องติดตามทิศทางตลาดหุ้นต่างประเทศประกอบการลงทุนในช่วงนี้
หลักทรัพย์ 5 อันดับแรกที่มีมูลค่าการซื้อขายสูงสุด ได้แก่
PTT   มูลค่าการซื้อขาย  1,291.95 ล้านบาท ปิดที่  324 บาท บวก  6 บาท หรือ  1.89%PTTEP   มูลค่าการซื้อขาย 1,248.31 ล้านบาท ปิดที่  175.50  บาท บวก 7 บาท หรือ 4.15%  ADVANC  มูลค่าการซื้อขาย  957.99  ล้านบาท ปิดที่  146.50  บาท บวก 6 บาท หรือ  4.27% KBANK มูลค่าการซื้อขาย  822.56 ล้านบาท ปิดที่ 120  บาท ลดลง 2 บาท หรือ -1.64%  DTAC มูลค่าการซื้อขาย  821.52 ล้านบาท ปิดที่ 67.50   บาท ลดลง 2 บาท หรือ  -2.88%